UZNESENIA RADY

zo 16. marca 2009

k akčnému plánu EÚ v colnej oblasti zameranému na boj proti porušovaniu práv duševného vlastníctva na roky 2009 – 2012

(2009/C 71/01)

RADA EURÓPSKEJ ÚNIE,

ZOHĽADŇUJÚC:

BERÚC NA VEDOMIE:

SCHVAĽUJE:

VYZÝVA:

(1) Oznámenie Komisie Európskej rade „Strategická správa o obnovenej Lisabonskej stratégii pre rast a zamestnanosť: spustenie nového cyklu (2008 – 2010), Kráčame s duchom zmien“ KOM(2007) 803 v konečnom znení.

PRÍLOHA

Akčný plán EÚ v colnej oblasti zameraný na boj proti porušovaniu práv duševného vlastníctva na roky 2009 – 2012

Úvod

Komisia a členské štáty preskúmali činnosti v rámci EÚ zamerané na presadzovanie práv duševného vlastníctva (PDV) v colnej oblasti v období od roku 2005 do roku 2008, ktoré bolo predmetom predchádzajúceho akčného plánu na boj proti falšovaniu v colnej oblasti (1). Dospeli k záveru, že vykonávanie nariadenia Rady (ES) č. 1383/2003 a činnosti uvedené v akčnom pláne boli úspešnou reakciou na obchod s falšovaným tovarom. Každoročná štatistika, ktorú vydáva Komisia, ukazuje vzostupný trend v činnosti colných orgánov ako aj užšiu spoluprácu s držiteľmi práv.

Napriek tomu rastúca rôznorodosť zhabaných výrobkov a nové trendy, napríklad dovoz malých zásielok pochádzajúcich z predaja cez internet naznačujú, že sú potrebné ďalšie opatrenia a netreba sa uspokojiť s dosiahnutými výsledkami. Potreba reagovať na tento narastajúci problém je o to väčšia, že obchod s falšovaným tovarom predstavuje skutočnú hrozbu pre každého občana i spoločnosť ako celok.

Komisia zastáva názor, že colné orgány musia pokračovať vo svojom úsilí chrániť hospodárske záujmy, zdravie a bezpečnosť občanov a preto odporučila vypracovať ďalší akčný plán. Ten by sa mal týkať hlavných oblastí uvedených v predchádzajúcom akčnom pláne, teda právnych predpisov, výkonu v praxi, spolupráce s priemyslom, medzinárodnej spolupráce a komunikácie. V novom pláne by mal zohľadniť relevantný vývoj v colnej oblasti, napríklad modernizovaný Colný kódex Spoločenstva, ako aj vonkajšie faktory, napríklad nárast predaja cez internet. Nový akčný plán EÚ by sa mal sústrediť najmä na:

— zlepšenie, a ak je to potrebné i zmeny existujúcich právnych predpisov v oblasti PDV,

— zlepšenie spolupráce s držiteľmi práv,

— posilnenie operačnej spolupráce medzi colnými orgánmi v EÚ a tretích krajinách,

— ďalší rozvoj medzinárodnej spolupráce v oblasti presadzovania PDV,

— zlepšenie propagácie a informovanosti, ako aj

— riešenie problematiky predaja cez internet a poskytovanie školení ad hoc zamestnancom colných orgánov.

Nový plán by mal tiež zohľadniť ostatné nové trendy a formy distribúcie falšovaného tovaru, ktorý je pre spoločnosť nebezpečný, ktoré sú výsledkom globalizácie svetového obchodu a rastúcej účasti organizovaného zločinu.

Členské štáty a Komisia úzko spolupracovali v množstve otázok týkajúcich sa preskúmania súčasného rámca pre činnosť colných orgánov v oblasti presadzovania PDV. Všetky členské štáty uviedli, že ochrana PDV je pre ne jasnou prioritou a mnohé zastávajú názor, že pre zefektívnenie činnosti colných orgánov v oblasti PDV by bolo vhodné vypracovať a uviesť do činnosti spoločnú informačnú databázu, ktorá by obsahovala schválené žiadosti o konanie.

Rada v svojom uznesení z 25. septembra 2008 o všeobecnom európskom pláne pre boj proti falšovaniu a autorskému pirátstvu vyzvala Komisiu a členské štáty, aby na obdobie 2009 – 2012 predložili nový akčný plán boja proti falšovaniu v colnej oblasti.

Závery seminára na vysokej úrovni o boji proti falšovaniu

Preskúmanie činnosti colných orgánov v oblasti presadzovania PDV vyvrcholilo seminárom na vysokej úrovni, ktorý prebehol v Paríži 25. – 26. novembra 2008 ku koncu francúzskeho predsedníctva.

Cieľom seminára bolo zvážiť činnosť colných orgánov v boji proti falšovaniu. Generálni riaditelia colných správ členských štátov a Komisia dospeli k záveru, že budúci akčný plán by sa mal venovať štyrom hlavným výzvam, ktoré falšovanie prináša:

1. Nebezpečný falšovaný tovar

Spotrebiteľ by mal prostredníctvom informačných kampaní na úrovni EÚ, do ktorých by sa mohli zapojiť aj colné orgány, získať informácie o niekedy dramatických následkoch falšovania tovaru. Na úrovni Spoločenstva i členských štátov by sa podľa potreby mali zmeniť právne predpisy a postupy s cieľom posilniť schopnosť colných orgánov zachytiť falšovaný tovar. Zvláštna pozornosť by sa mala venovať harmonizácií opatrení, ktoré sa týkajú zjednodušovania postupov a malých množstiev tovaru, ktorý porušuje práva duševného vlastníctva.

2. Organizovaná trestná činnosť

Európske monitorovacie stredisko pre boj proti falšovaniu, k činnosti ktorého by mohli významne prispievať colné orgány a ktoré by bolo fórom pre výmenu najlepších postupov, by umožnilo pravidelne vyhodnocovať a analyzovať vzrastajúci trend organizovaného zločinu v oblasti falšovania. Spolupráca medzi zainteresovanými stranami by sa mala posilniť prostredníctvom rozvoja elektronických systémov na výmenu informácií. Je potrebné vykonať analýzu rizík na úrovni Spoločenstva, a pri jej vypracovávaní by sa mali využiť existujúce mechanizmy. Vypracujú sa jednotné európske akcie v colnej oblasti s dôrazom na jednotlivé témy alebo konkrétne sektory. Posilní sa nesmierne dôležité partnerstvo medzi colnými orgánmi a priemyslom.

3. Globalizácia falšovania

Spoločný akčný plán v colnej oblasti s Čínou, ktorý finalizovali útvary Komisie, by umožnil výmenu informácií a umožnil by príslušným úradníkom z tejto krajiny bojovať proti falšovaniu. Členské štáty a Komisia budú ďalej pracovať na prijatí účinných hraničných opatrení v rámci súčasného rokovania o ACTA, navrhovanej obchodnej dohode o boji proti falšovaniu. Posilní sa medzinárodná spolupráca vo forme výmeny informácií a spoločných operácií s hlavnými partnerskými krajinami.

4. Predaj falšovaných výrobkov na internete

Všetky členské štáty by mali venovať pozornosť predaju cez internet a vymieňať si najlepšie postupy. Zorganizujú sa semináre a pracovné skupiny s cieľom uzavrieť memorandá a porozumení s internetovými platformami a finančnými inštitúciami, ktoré sa zúčastňujú platieb online, aby sa tak umožnila výmena informácií a postupov používaných na monitorovanie a identifikáciu profesionálnych predajcov falšovaného tovaru.

Akčný plán EÚ v colnej oblasti zameraný na boj proti porušovaniu práv duševného vlastníctva na roky 2009 – 2012

Existujú problémy, ktoré ovplyvňujú prácu a účinnosť colných orgánov a pri ktorých colné správy aspoň do istej miery závisia od vývoja v iných oblastiach politiky, najmä v oblasti harmonizácie právnych predpisov týkajúcich sa práv duševného vlastníctva, ako aj postihov uplatniteľných za obchod s výrobkami porušujúcimi PDV. Je tiež potrebné posilniť spoluprácu s inými orgánmi presadzovania práva na vnútroštátnej úrovni. Základnou podmienkou na splnenie týchto požiadaviek je, aby členské štáty uznali riziká falšovania a mali spoločný záujem na koordinovanom a harmonizovanom postupe proti nim. Nový akčný plán EÚ by sa navyše mohol stať dobrým základom pre vypracovanie národných akčných plánov na boj proti porušovaniu PDV v každom členskom štáte.

Konštatuje sa tiež, že Komisia a colné správy členských štátov môžu bojom proti falšovanému tovaru významným spôsobom prispieť k činnosti Európskeho monitorovacieho strediska pre boj proti falšovaniu. Po zriadení tohto strediska by sa mu mali poskytnúť vhodné informácie o činnosti colných správ v oblasti presadzovania PDV.

Mechanizmus preskúmania

Komisia tiež zastáva názor, že je potrebné ustanoviť mechanizmus preskúmania, aby sa sledovalo vykonávanie činností uvedených v pláne. Preto na konci každého roka, na ktorý sa akčný plán vzťahuje, predloží Komisia v spolupráci s predsedníctvom Rady správu. Na posledný rok akčného plánu vypracuje Komisia v spolupráci s členskými štátmi podrobnejšiu správu.

Záver

V prílohe sa nachádza akčný plán EÚ v colnej oblasti zameraný na boj proti porušovaniu práv duševného vlastníctva na roky 2009 – 2012, ktorý je odpoveďou na výzvu Rady a umožňuje rozsiahlu činnosť colných orgánov v boji proti obchodu s tovarom, ktorý porušuje práva duševného vlastníctva (PDV).

(1) Pojem falšovanie sa v tomto dokumente používa ako všeobecné označenia porušenia práv duševného vlastníctva, ktoré sú predmetom ustanovení nariadenia Rady (ES) č. 1383/2003.